Határozati javaslat

Balatonvilágos Község Önkormányzat Képviselő-testülete megtárgyalta a „Községi strand szerződés módosítása” tárgyú előterjesztést, és az alábbi döntést hozza:
Balatonvilágos Község Önkormányzat Képviselő-testülete a 2021. március 31. napján létrejött, 2022. március 2. napján módosított, Balatonvilágos Község Önkormányzata, mint bérbeadó és a Jóidő Kkt., mint bérlő között fennálló „Üzemeltetéssel vegyes bérleti szerződés” (továbbiakban: Szerződés) B. fejezet 9. pontját és C. fejezet 3.10. pontját a következők szerint módosítja:
A szerződés B. fejezet 9. pontjának g) alpontja helyébe a következő rendelkezés lép:

g) Bérlő a strand területét a bérleti szerződésben megjelölt célra használhatja, a területet bérbe nem adhatja, bérleti jogáról más személy javára nem mondhat le, azonban jogosult alvállalkozó bevonására.

A szerződés C. fejezet 3.10. pontja helyébe a következő rendelkezés lép:
3. 10. A szerződés ideje alatt a Tulajdonos kizárólagos jogot biztosít az Bérlőnek arra, hogy a bérlet tárgyát képező Vízi élménypark rendeltetésszerű szolgáltatásokért a szolgáltatási díjakat saját nevében beszedje. A Bérlő a szolgáltatási díjakat saját nevében jogosult számlázni és beszedni a szolgáltatást igénybevevőktől, azonban jogosult alvállalkozó bevonására, mely esetben az alvállalkozó jogosult a szolgáltatási díjakat saját nevében számlázni és beszedni a szolgáltatást igénybevevőktől.
A képviselő-testület a szerződés további rendelkezéseit hatályában fenntartja.
A képviselő-testület felhatalmazza a polgármestert a döntés közlésére, valamint a döntésnek megfelelő szerződés módosítás aláírására.

